
REFERAT DE APROBARE A PROIECTULUI DE HOTARARE
Privind aprobarea proiectului ,,Extinere iluminat public in Parcul Botanic” si a cheltuielilor legate de proiect



      1.Descrierea situatiei actuale
     Iluminatul public reprezintă unul din criteriile de calitate ale civilizaţiei moderne. El are rolul de a asigura atât orientarea şi circulaţie în siguranţă a pietonilor şi vehiculelor pe timp de noapte, cât şi crearea unui ambient corespunzător în orele fără lumină naturală. Realizarea unui iluminat corespunzător determină, în special, reducerea cheltuielilor indirecte, reducerea numărului de accidente pe timp de noapte, reducerea numărului de agresiuni contra persoanelor, îmbunătăţirea climatului social şi cultural prin creşterea siguranţei activităţilor desfăşurate pe durata nopţii. Dintre premierele Timişoarei, care plasează oraşul printre spaţiile urbane europene competitive din punct de vedere economic, tehnologic şi cultural, trebuie menţionate cele legate de iluminatul public, respectiv: 
- 1760 - primul oraş din Imperiul Habsburgic cu străzile iluminate cu lămpi; 
- 1855 - primul oraş din Imperiul Habsburgic cu străzile iluminate cu gaz; 
- 1884 - primul oraş din Europa cu străzile iluminate electric (731 de lămpi). 
În prezent, întregul sistem de iluminat public din municipiu a fost modernizat prin înlocuirea lămpilor cu vapori de mercur cu surse de lumină cu lămpi cu descărcări în vapori de sodiu la înaltă presiune. Eficientizarea energetică a sistemului existent ridică noi provocări, bunele practici în domeniul eficienţei energetice în iluminatul public al unor oraşe europene demonstrând rezultate notabile în reducerea consumului de energie electrică prin implementarea corpurilor de iluminat cu tehnologiei LED, care sunt mai eficiente energetic şi au costuri de mentenaţă minime.
	In data de 17.10.2018 s-a depus " spre finantare proiectul cu titlul " Extindere iluminat public in Parcul Botanic”,  in conformitate cu cerintele Ghidului de finantare POR 2014-2020 – Axa 3 - Sprijinirea tranziţiei cãtre o economie cu emisii scãzute de carbon, Prioritatea de investiţii 3.1 - Sprijinirea eficienţei energetice, a gestionãrii inteligente a energiei şi a utilizãrii energiei din surse regenerabile în infrastructurile publice, inclusiv în clãdirile publice, şi în sectorul locuinţelor, Operaţiunea C – Iluminat Public. Ca urmare a aplicarii mecanismului de contractare din cadrul ghidului specific aferent apelului de proiecte POR/2018/3/3.1/C/1/7 REGIUNI pentru proiectul cu titlul " Extindere iluminat public in Parcul Botanic", solicitant UAT Municipiul Timisoara, cu nr. de inregistrare V/TM/2018/3/3.1/C/864/17.10.2018, cod SMIS 126909, se demareaza etapa precontractuala.
	

2.Schimbari preconizate și rezultate așteptate: 
In urma finalizarii etapei de evaluare si selectie a proiectului depus cu titlul ,,Extindere iluminat public in Parcul Botanic” este necesară adoptarea unei hotărâri de consiliu local pentru aprobarea proiectului ,, Extindere iluminat public in Parcul Botanic” si a cheltuielilor legate de proiect conform solicitărilor din Ghidul Solicitantului  si Adresei ADR Vest nr.1780/27.01.2020, inregistrata la Primaria Timisoara sub nr.CDE2020-000078/27.01.2020. 
Ţinând cont de cele mai sus exprimate, propunem spre aprobarea Coniliului Local al Municipiului Timişoara următoarele:
- aprobarea proiectului ,,Extindere iluminat public in Parcul Botanic”  finanţat în cadrul Programului Operațional Regional 2014-2020, Axa prioritară 3, Prioritatea de investiții 3.1, apelul de proiecte nr. POR/2018/3/3.1/C/7 REGIUNI;
- aprobarea valorii totale a proiectului în cuantum de 3.820.894,23 lei (inclusiv TVA);
- aprobarea contribuției proprii în proiect a 107.294,84 lei, reprezentând achitarea tuturor cheltuielilor neeligibile ale proiectului, cât și a contribuției de 2% din valoarea eligibilă a proiectului, în cuantum de 75.787,74 lei, reprezentând cofinanțarea proiectului ,,Extindere iluminat public in Parcul Botanic”;
 - asigurarea din bugetul local a sumelor reprezentând cheltuieli conexe ce pot apărea pe durata implementării proiectului ,, Extindere iluminat public in Parcul Botanic”, pentru implementarea proiectului în condiții optime;
- asigurarea tuturor resurselor financiare necesare implementării proiectului în condițiile rambursării/decontării ulterioare a cheltuielilor din instrumente structurale;
- împuternicirea domnului Primar Nicolae Robu să semneze toate actele necesare şi contractul de finanţare în numele UAT Municipiul Timişoara.

3.Concluzii
Având in vedere cele de mai sus, supun spre dezbatere şi aprobare Proiectul de hotarâre privind aprobarea proiectului ,,Extindere iluminat public in Parcul Botanic” si a cheltuielilior legate de proiect, finanţat în cadrul Programului Operațional Regional 2014-2020, Axa prioritară 3, Prioritatea de investiții 3.1, Operatiunean C – Iluminat Public.

